CELEX: 32015R0827
Language: sl
Date: 2015-05-28 00:00:00
Title: Uredba Sveta (EU) 2015/827 z dne 28. maja 2015 o spremembi Uredbe (EU) št. 36/2012 o omejevalnih ukrepih glede na razmere v Siriji

29.5.2015   
            
            
               SL
            
            
               Uradni list Evropske unije
            
            
               L 132/1
            
         UREDBA SVETA (EU) 2015/827
   z dne 28. maja 2015
   o spremembi Uredbe (EU) št. 36/2012 o omejevalnih ukrepih glede na razmere v Siriji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (EU) št. 36/2012 (2) uveljavlja ukrepe iz Sklepa 2013/255/SZVP, vključno s prepovedjo trgovine s kulturnimi dobrinami in drugimi predmeti, ki so bili odstranjeni iz Sirije po 9. maju 2011.
            
         
               (2)
            
            
               Varnostni svet Združenih narodov je 12. februarja 2015 sprejel Resolucijo VSZN 2199 (2015), katere odstavek 17 prepoveduje trgovino s sirskimi kulturnimi dobrinami ter drugimi predmeti, ki so bili nezakonito odstranjeni iz Sirije po 15. marcu 2011. Svet je dne 28. maja 2015 sprejel Sklep (SZVP) 2015/837 (3) o spremembi Sklepa 2013/255/SZVP, da se Sklep 2013/255/SZVP uskladi z Resolucijo VSZN 2199 (2015), in sicer, da se navedeni sklep uporablja za predmete, ki so bili nezakonito odstranjeni iz Sirije po 15. marcu 2011.
            
         
               (3)
            
            
               Ta ukrep spada na področje uporabe Pogodbe o delovanju Evropske unije, zato je predvsem zaradi zagotovitve, da bodo ukrep gospodarski subjekti v vseh državah članicah enotno uporabljali, za njegovo izvajanje potreben regulativni ukrep na ravni Unije.
            
         
               (4)
            
            
               Uredbo (EU) št. 36/2012 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   V členu 11c(2) Uredbe (EU) št. 36/2012 se točka (a) nadomesti z naslednjim:
   
      
                  „(a)
               
               
                  je bilo blago izvoženo iz Sirije pred 15. marcem 2011, ali“
               
            
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. maja 2015
      
         
            Za Svet
         
         
            Predsednik
         
         E. RINKĒVIČS
      
   
   
      (1)  UL L 147, 1.6.2013, str. 14.
   
      (2)  Uredba Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (UL L 16, 19.1.2012, str. 1).
   
      (3)  Sklep Sveta (SZVP) 2015/837 z dne 28. maja 2015 o spremembi Sklepa 2013/255/SZVP o omejevalnih ukrepih proti Siriji (glej str. 82 tega Uradnega lista).